പഞ്ചാബില് ചരണ്ജിത്ത് സിങ് ചന്നി മന്ത്രിസഭ വിപുലീകരണം നാളെ പഞ്ചാബില് ചരണ്ജിത്ത് സിങ് ചന്നിയുടെ നേതൃത്വത്തിലുള്ള കോണ്ഗ്രസ് മന്ത്രിസഭ വിപുലീകരണം നാളെ നടക്കും. പുതിയ മന്ത്രിമാര് വൈകിട്ട് 4.30 ന് സത്യപ്രതിഞ ചെയ്ത് അധികാരമേല്ക്കും. മന്ത്രിമാരുടെ പട്ടിക മുഖ്യമന്ത്രി ചരണ്ജിത്ത് സിങ് ചന്നി എ.ഐ.സി.സി പ്രസിഡന്റ് സോണിയ ഗാന്ധിയ്ക്ക് കൈമാറി. ദലിത്, ജാട്ട് വിഭാഗങ്ങള്ക്ക് പ്രാതിനിധ്യം നല്കിയാണ് മന്ത്രിസഭ വിപുലീകരണം നടക്കുക. അമരീന്ദര് മന്ത്രിസഭയില് ഉണ്ടായിരുന്ന ബാള്ബിര് സിദ്ധു, ഗുര്പ്രീത് സിങ്ങ് കാന്ങ്കര്, സുന്ദര് ഷാം അറോറ, സദ്ദു സിങ് ധരംസോട്ട്, റാണാ ഗുര്മിത് സിങ്ങ് സോദി തുടങ്ങിയവരെ ഒഴിവാക്കിയേക്കും. പാര്ഗത് സിങ്, കുല്ജിത്ത് നാഗ്രാ, അമരീന്ദര് സിങ് രാജ, രാജ്കുമാര് വേര്കാ, സങ്കത് സിങ് ഗില്സിയാന്, ഗുര്കിരാത് കോഡ്ലി എന്നിവര് മന്ത്രി സഭയില് എത്തിയേക്കും. പട്ടിക സംബന്ധിച്ച് പഞ്ചാബ് മുഖ്യമന്ത്രി ചരണ്ജിത്ത് സിങ് ചന്നി രാഹുല് ഗാന്ധിയുമായി ചര്ച്ച നടത്തി.